Biosfera

Biosferu (grč. βίος - bíos = život + σφαίρα - sfaira = lopta) – funkcionalnu cjelinu sfere života – čine  svi ekosistemi Zemlje. Jedinstvo žive i nežive prirode ne ograničava se na ekosisteme, već se proteže i na čitavu planetu Zemlju. Biosferu sačinjavaju dijelovi ostalih Zemljinih sfera koje su naseljene živim bićima:

 atmosfera, sloj vazduha koji čini perifernu oblogu naše planete;
 hidrosfera, vodeni omotač Zemlje i
 litosfera, spoljašnji, površinski, tvrdi pokrivač Zemlje.Škrijelj R., Đug S. (2009): Uvod u ekologiju životinja. Prirodno-matematički fakultet Sarajevo, Sarajevo, .

U biosferi se objedinjuju svi stepeni organizacije živog svijeta tako da ona predstavlja vrhunski biološki sistem. Odlikuje se specifičnom strukturom, koja se ogleda u određenom prostornom rasporedu ekosistema:

 horizontalnom i
 vertikalnom.

Horizontalan raspored ekosistema određen je, prije svega, klimatskim uslovima. Idući od ekvatora ka polovima, može se uočiti izvjesna pravilnost u rasporedu različitih ekosistema na obje Zemljine polulopte. Vertikalni raspored ekosistema na kopnu u skladu je sa horizontalnim rasporedom ekosistema od ekvatora ka polovima. Od podnožja do planinskih vrhova temperatura opada i mijenja se klima, pa se u skladu sa tim smjenjuju i ekosistemi. Tako se lišćarske i četinarske šume smjenjuju livadama i pašnjacima, a planinske tundre i zona vječnog leda nalaze se na vrhovima planina.Mayr E. (1970): Populatiomns, species, and evolution – An abridgment of Animal species and evolution. The Belknap Press of Harvard University  Press, Cambridge, Massachussets and London, England, .Mučibabić S. (1960): Osnovi ekologije. Univerzitetu Sarajevu, Sarajevo.Mayr E. (2000): The growth of biological thought – Diversity, evolution, and inheritance, 11th printing, first:  Copyright © 1982.  The Belknap Press of Harvard University Press Cambridge (Mass.),  London  (England) ,  ; .
 Reference 

 Također pogledajte 
 Ekosistem
 Homeostaza
Vanjski linkovi
 http://www.intechopen.com/books/the-biosphere (en)
 http://www.eoearth.org/article/Biosphere (en)

Kategorija:Okeanografija
Kategorija:Biološki sistemi
Kategorija:Superorganizmi